Document ID: /roh_data/filtered/fineweb-2-filterrobots_roh.jsonl.gz/69625

Il dretg d'auturs vegn protegì en Svizra da la Suisa. Tgi che vul pulitgar musica sto pia cumprar la lubientscha, e la Suisa paga lura ils auturs. Quai vala er per musica che jau lial en in video sin social media.
La varianta segira è da prender la musica da la biblioteca da la plattafurma nua che jau les publitgar mes video. Quella è licenziada per quest diever.
Uschigliò dovri la lubientscha da trais dretgs ch'èn per ordinari en posses da differentas instituziuns:
- Dretg da reproducziun – l'autur (represchentà da la Suisa)
- Dretg da sincronisaziun – chasa editura da musica
- Dretg da transponer/producent/master – producent da la registraziun
En quest cas cusseglia la Suisa da sa drizzar ad in advocat spezialisà.